钦定古今图书集成/明伦汇编/宫闱典/第090卷 > 淮阳公主 下嫁王承庆 > 韩国贞穆公主
## 钦定古今图书集成/明伦汇编/宫闱典/第090卷 > 淮阳公主 下嫁王承庆 > 韩国贞穆公主

按《唐书公主列传》：“德宗十一女韩国贞穆公主，昭德
皇后所生。幼谨孝，帝爱之，始封唐安将，下嫁秘书少
监韦宥，未克而朱泚乱，从至城固，薨，加封谥。”

按《旧唐书姜公辅传》：唐安公主薨，上之长女昭德皇
后所生。性聪敏仁孝，上所钟爱。初诏尚韦宥，未克礼
会，而遇播迁。及薨，上悲悼尢甚，诏所司厚其葬礼。公
辅谏曰：“非久克复京城，公主必须归葬。今于行路，且
宜俭薄，以济军士。”德宗怒，谓翰林学士陆贽曰：“唐安
夭亡，不欲于此为茔垄造一砖塔安置，功费甚微，不
合关宰相论列。姜公辅忽进表章，都无道理，但欲指
朕过失，拟自取名。朕比擢拔为腹心，乃负朕如此。”